МКҚК «Дән» балабақшасы

**«Болашаққа бағдар: Рухани жаңғыру» мақалалық бағдарламасы аясында балабақша тәрбиеленушілері арасында**

**«Қазақшаң қалай, балақай?» атты балабақшалар арасындағы**

**облыстық байқауына ашық сабақ**

**Тақырыбы:** **«Қазақтың ұлттық ою-өрнектері»**

**«Колосок» ересек тобы**

**Дайындаған:** қазақ тілі пәнінің оқытушысы Абдыгалиева А.С.

Жақсы кенті

Қазан. 2020-2021 оқу жылы

**Білім беру саласы:** «Қатынас».

**Бөлімі:** «Қазақ тілі».

**Тақырыбы:** «Қазақтың ұлттық ою-өрнектері»

**Мақсаты:** Балаларды ою-өрнек түрлерімен таныстыру, есте сақтау қабілеттерін шындау, ой-өрісін, сөз байлығын, тілін дамыту, қазақ тілінде айтылатын ою-өрнектердің түрлерін жаттатқызу. Қазақ халқының асыл мұраларын, салт-дәстүрлерін, өнерін құрметтеуге, ұйымшылдыққа, еңбексүйгіштікке тәрбиелеу.

**Құрал-жабдықтар:** теледидар, тақталар, бөліктерге бөлінген сандықтың суреті, әр балаға торсық, ермексаз, фетрден қиылған ою-өрнектердің түрлері, бояу-кітапшалар.

**Сөздік жұмысы:** ою-өрнек, қошқар мүйіз, итқұйрық, қос дөңгелек, ботакөз, тарақ.

**Полилингвалды компонент:** ою-өрнек – орнамент – ornament.

**Әдіс-тәсілдер:** әңгімелеу, түсіндіру, дидактикалық ойын, сұрақ-жауап.

**Сабақ барысы:**

**І. Ұйымдастыру кезеңі:**

**Педагог:** -Сәлеметсіңдер ме, балалар!

**Балалар:** -Сәлеметсіз бе, Анар Сериковна!

**Педагог:** -Балалар, сабағымызды шаттық шеңберден бастайық. Орнымыздан тұрып, шеңбер құрайық.

**Шаттық шеңбер:**

Алақанды ашайық,

Күннің көзін жасайық.

Таза ауаға қол сермеп,

Жүрек жылуын жасайық.

Мейірімділік шоғын біз,

Бір-біріңе сыйлайық.

**Педагог:** -Жарайсыңдар, балалар! Орындарына отырыңдар.

**ІІ. Негізгі бөлім:**

**Педагог:** -Балалар, айтыңдаршы, біз қай елде тұрамыз? Томирис айтшы.

**Томирис:** -Біз Қазақстанда тұрамыз.

**Педагог:** -Жақсы. Қазақстанда қандай мереке өтті? Виолетта айтшы.

**Виолетта:** -Қазақстанда Тілдер күні өтті.

**Педагог:** -Жақсы. Осы онкүндік мерекесіндегі іс-шараларға сендер жақсы қатысқандар. Жарайсыңдар. Қазақстанда қандай ұлттар тұрады? Ульяна айтшы.

**Ульяна:** -Қазақстанда көптеген ұлттар тұрады.

**Педагог:** -Жақсы. Қазақстанда ұлттар қалай тұрады? Софья айтшы.

**Софья:** -Қазақстанда ұлттар тату-тәтті тұрады.

**Педагог:** -Жақсы. Жарайсыңдар. Әр ұлттың өз мәдениеті мен салт-дәстүрлері бар. Бүгін біз қазақтың ұлттық ою-өрнектер түрлерімен танысамыз. Ою-өрнек туралы бейнетаспадан көреміз. Кәне, барлығымыз теледидарға назар аударайық.

**Бейнетаспа:** -Сәлеметсіңдер ме, «Дән» балабақшасының бүлдіршіндері. Мен «Колосок» тобының түлегімін. Мен мектепте ою-өрнектер туралы көп мәліметтер білдім. Сендерге білгенімді айтқым келеді. Ою-өрнектер латынның орнамент – әсемдеу, сәндеу деген сөзінен шыққан. Қазақтың ою-өрнектерінің түрлері де, атаулары да көп, 360-қа тарта түрлері бар. Ою-өрнек өнері ғасырлар бойы қазақ халқының бейнелеу өнерінің жеке түрі болып келеді. Үй ішінің тұрмысына қажетті заттарды, ұлттық киімдерді, бұйымдарды әшекейлеу үшін қолданған. Ою-өрнектерді – жануарлар, өсімдіктер, геометриялық пішіндерге ұқсап келеді.

**Педагог:** -Балалар, смендердің әр қайсыларында суреттің бір бөлігі бар. Бір суреттің бөлігін мен тақтаға жабыстырамын. Қалған бөліктерді әр қайсыларын бір-бірден келіп жабыстыруларын керек. Сонда қандай сурет шығатының көреміз.

**«Суретті құрастыр» дидактикалық ойын.**

**Ойын шарты:** Әр балаға суреттің бөлігі беріледі. Олар қиылған бөліктерді қосып сандықтың суретін құрастырады.

(Педагог тақтаға суреттің бір бөлігін жабыстырады, ал балалар бір-бірден келіп қалған бөліктерді жабыстырады).

**Педагог:** -Балалар, қараңдаршы бізде қандай сурет шықты? Ненің суреті шықты?

**Ульяна:** -Сандықтың суреті шықты.

**Педагог:** -Дұрыс айтасыңдар, бұл сандықтың суреті. Сандық немен әшекейленген?

**Томирис:** -Сандық ою-өрнекпен әшекейленген.

**Педагог:** -Дұрыс айтасыңдар, сандық ою-өрнекпен әшекейленген. Бүгін біз ою-өрнектің осындай түрлерін өтеміз: «Қошқар мүйіз», «Итқұйрық», «Қос дөңгелек», «Ботакөз», «Тарақ». Осы ою-өрнектермен біз бүгін жұмыс жасаймыз.

**Педагог:** -Балалар, барлығымыз теледидарға назар аударамыз.

(Балалар теледидарға назар аударады).

**Педагог:** -Балалар, менің артымнан ою-өрнектің атауларын қайталаймыз.

(Балалар педагогтың артынан ою-өрнектің атауларын қайталайды, хормен және жеке-жеке).

**Педагог:** -Мынау «Қошқар мүйіз», «Итқұйрық», «Қос дөңгелек», «Ботакөз», «Тарақ».

**Педагог:** -Балалар, осы ою-өрнектер есте қалу үшін бір қызық ойын ойнайық. Ойын «Оюды құрастыр» деп аталады. Әр ою төрт бөліктен тұрады. Оның әр бөлігін үлгі бойынша құрастырсаңдар, бір ою-өрнек шығады.

**«Оюды құрастыр» дидактикалық ойын.**

**Ойын шарты:** Әр балаға оюдың бөліктерге қиылған суреттері таратылады. Олар ою-өрнекті қиылған суреттерден құрастырады.

(Балалар суреттердің бөліктерін үлгі бойынша құрастырады).

**Педагог:** -Томирис сенде қандай ою-өрнек шықты?

(Әр баладан педагог сұрап шығады).

**Педагог:** - Жақсы жарайсыңдар. Енді балалар, барлығымыз бірге саусақ жаттығуын жасайықшы. Кәне, саусақтарымызды дайындайық.

**Саусақ жаттығуы:**

Бас бармақты бассам егер,

«Ботакөз» боп шығады.

Саусақтарды қоссам егер,

«Қос дөңгелек» боп шығады.

Алақанды жұмсам егер,

«Тарақ» оюы шығады.

Оюларды білетін,

Біз ақылды баламыз.

**Педагог:** -Жақсы жарайсыңдар балалар.Тағы да ойын ойнағыларын келе ме?

**Балалар:** -Иә.

**Педагог:** -Ендеше келесі ойынымыз «Кілемді ою-өрнекпен безендірейік» деп аталады. Сендердің оң жақтарында тақта бар. Осы тақтада кілем жабыстырылған. Виолетта бұл кілемде не жетіспейді, айтшы?

**Виолетта:** -Кілемде ою-өрнектер жетіспейді.

**Педагог:** -Дұрыс айтасың, кілемде ою-өрнектер жетіспейді екен. Балалар, сендердің тақталарының алдында түрлі түсті ою-өрнектер бар. Осы ою-өрнектерді пайдаланып, үлгі бойынша кілемді безендіру керек. Ендеше безендіруді бастаймыз.

**«Кілемді ою-өрнектермен безендірейік» дидактикалық ойын.**

**Ойын шарты:** Балалар үлгі бойынша кілемді ою-өрнектермен безендіреді.

(Балалар кілемді ою-өрнектермен безендіреді).

**Педагог:** -Жақсы жарайсыңдар, балалар. Қараңдаршы қандай әдемі сендерде кілемдер шықты.

**Педагог:** -Балалар, сендер кішкене шаршағансыңдар. Демалып алайық. Балалар орындарымыздан тұрып, шеңбер жасайық. Барлығымыз бірге киіз үй туралы сергіту сәтін жасайық.

**Сергітуң сәті:**

Дөңгеленіп тұрайық,

Керегені құрайық.

Уықтар боп иіліп,

Киіз үйді құрайық.

**Педагог:** -Жақсы жарайсыңдар, балалар, орындарына жайғасып отырындар. Балалар, сендердің алдында не тұр? Бұл не?

**Балалар:** -Қорап.

**Педагог:** -Дұрыс. Бұл қорапта не бар екен? Кәне ашып көрейікші.

(Балалар қораптың ішінде не бар екенін қарайды).

**Педагог:** -Балалар, бұл не?

**Балалар:** -Торсық.

**Педагог:** -Дұрыс айтасыңдар, бұл торсық, қазақ халқындағы ыдыстың бір түрі. Торсық теріден жасалады. Торсықта қандай ою-өрнек бейнеленген?

**Балалар:** -«Итқұйрық».

**Педагог:** -Дұрыс айтасыңдар, «Итқұйрық» ою-өрнегі бейнеленген. Балалар қараңдаршы ою-өрнек боялмаған. Біз оны ермексазбен жабыстырайықшы. Оны біз пластинография әдісі арқылы жасаймыз. Ермексазды шприцке салып, ыстық суға салсақ, ермексаз жібіп кетеді. Сосын шприцты қатты бассақ, осындай ұзын және жіңішке таяқшылар пайда болады. Сендердің алдарында ұзын жіңішке таяқшалар бар. Осы таяқшаларды пайдаланып қандай ою-өрнек жасаймыз?

**Балалар:** -«Итқұйрық».

**Педагог:** -Дұрыс айтасыңдар, «Итқұйрық» ою-өрнегін жасайық. Оюды торсыққа жабыстырайық. Сонда қандай торсық болатынын көреміз.

**«Торсықты ою-өрнекпен безендір» дидактикалық ойын.**

**Ойын шарты:** Балалар ермексаз арқылы торсықты «Итқұйрық» оюымен безендіреді.

(Балалар ермексаз арқылы торсыққа «Итқұйрық» өрнегін жасап, жабыстырады).

**Педагог:** -Балалар, көрсетіңдерші, торсық қандай болды.

(Әр бала өзінің торсығын көрсетеді).

**Педагог:** -Ой, қандай керемет. Торсықтарын әдемі болды. Торсықтарынды тұғырға қойындар.

**ІІІ. Қорытынды:**

**Педагог:** -Балалар, сендерге бүгін сабақ ұнады ма?

**Балалар:** -Иә.

**Педагог:** -Біз бүгін сендермен не туралы өттік?

**Балалар:** -Ою-өрнек.

**Педагог:** -Қандай ою-өрнектермен жұмыс жасадық?

**Балалар:** -«Қошқар мүйіз», «Итқұйрық», «Қос дөңгелек», «Ботакөз», «Тарақ».

**Педагог:** -Бүгінгі сабақта қандай ойындар ұнады?

**Балалар:** -Сандықты құрастырдық, оюларды құрастырдық, кілемді, торсықты ою-өрнектермен әшекейледік.

**Педагог:** -Балалар, осы жасаған жұмыстар мен ою-өрнектер туралы отбасыларына айтып барыңдар. Бүгінгі сабақта жақсы қатысқандарын үшін мен сендерге сыйлық жасап әкелдім, бұл – бояу-кітапшалары. Бұл бояу-кітапшасында, ою-өрнектер салынған, оны бояп, атауын жаттауға болады. Және де сандық, кілемше, киім-кешек, ыдыс-аяқта ою-өрнегі бар суреттер де бар. Осымен сабағымыз аяқталды. Рахмет сендерге балалар. Сау болыңдар!

**Балалар:** -Сау болыңыз!